**Mór Városi Önkormányzat Képviselő-testületének**

**102/2024. (III.27.) határozata**

**a helyi történelmi egyházak 2024. évi önkormányzati támogatásának elbírálása tárgyában**

Mór Városi Önkormányzat Képviselő-testülete, a településen működő történelmi **egyházak** támogatási célját és összegét - Mór Városi Önkormányzat 2024. évi költségvetéséről szóló 8/2024.(III.18.) önkormányzati rendeletben e célra jóváhagyott **2.000 e Ft** előirányzat terhére - a határozat mellékletében foglaltak szerint állapítja meg.

A megállapított támogatások kifizetése banki átutalással történik a határozat mellékletében foglalt ütemezés szerint.

Azon egyházak esetében, akik a 2023. évi támogatással nem, vagy nem megfelelően számoltak el, a 2024. évi támogatási szerződés nem köthető meg, az egyház részére támogatás nem utalható.

A támogatási összeget legkésőbb 2024. december 31-ig kell felhasználni.

A támogatottak kötelesek a támogatás összegének felhasználásáról az államháztartáson kívüli forrásátvétel és forrásátadás szabályairól szóló 58/2015. (XI.30.) önkormányzati rendelet 6. § (1) bekezdése szerint legkésőbb 2025. január 31-ig elszámolni.

A Képviselő–testület felhatalmazza a polgármestert a támogatási szerződések aláírására.

Határidő: 2024.04.26.

Felelős: polgármester (Önkormányzati Iroda)

 Fenyves Péter Dr. Taba Nikoletta

 polgármester jegyző